วันนี้มาต่อกับเมนูของหวานๆกันนะครับ ^^
ร้านขนมหวานในซอยเพชรบุรี 5 นั้น ออกจะหายากซักเล็กน้อย นายลักกี้เลยเดินเข้าไปในซอยลึกๆ และทะลุเข้าไปซอยเพชรบุรี 7 ก็สะดุดตากับร้านนมร้านหนึ่ง เลยต้องลองชิมซักหน่อย
และร้านที่ผมจะมารีวิวในวันนี้คือ

ร้าน นมจ๋า.  ปังโว้ย ครับ ^^

ที่ตั้ง : ห้องเช่าชั้น 1 ใต้แมนชั่น เพชรบุรีซอย 7
การเดินทาง : บริเวณในซอยไม่มีที่จอดรถ เน้นมาจากทาง BTS ลงสถานีราชเทวีและเดินข้ามถนนมาฝั่งเพชรบุรีเดินเข้าซอยเพชรบุรี 7 ประมาณ 400 เมตรจะเห็นร้านอยู่ทางด้านซ้ายมือ

ร้าน นมจ๋า.  ปังโว้ย เป็นร้านขายนมและขนมปังปิ้งราดแยมและหน้าอื่นๆ ในซอยเพชรบุรี 5 และเป็นที่นั่งพักกินเล่นๆ ของบรรดาเด็กหอแถวๆนั้น
ร้านจะเป็นลักษณะห้องเช่าใต้แมนชั่น 1 ห้อง ตั้งเป็นแผงๆและมีที่นั่งให้กินอยู่ทางหน้าร้านประมาณ 3-4 โต๊ะ

เมนูของหวานของทางร้านก็จะมีเหมือนๆกับร้านขายนม+ขนมปังปิ้งทั่วไป เช่น นมสด,ชา,น้ำผลไม้,ขนมปังปิ้ง และมีเมนูพิเศษเป็นไข่กระทะอีกด้วย
ราคาต่ออย่างนั้น ไม่แพงเลย ราคาจะเริ่มต้นที่ 15 บาท และแพงที่สุดคือราคา 40 บาทเท่านั้น ราคามิตรภาพจริงๆ ^^

สำหรับในวันนี้ผมสั่ง
1. โกโก้เย็น ( 25 บาท ) รสชาติเข้มอร่อย แม่ค้าชงออกมาได้รสดีครับ ที่สำคัญแก้วใหญ่มาก คุ้มค่ามากๆแก้วนี้
2. ขนมปังปิ้ง หน้าบลูเบอรี่และสัปปะรสครับ ( 30 บาท ) อันนี้รสชาติเหมือนๆกับทำกินเองตามบ้านทั่วไปครับ ทานง่ายและราดหน้าแยมให้กลางๆไม่ชุ่มมากครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 3.5 = ร้านนี้โกโก้อร่อยดีครับ ดื่มแก้กระหายได้ดีเลย
บรรยากาศ : 2 = แถวๆที่นั่ง จะมีคนมานั่งไม่ขาดสายและบางโต๊ะสูบบุหรี่ ทำให้มีกลิ่นบุรี่มารบกวนบ้าง
บริการ : 3.5 = บริการได้เป็นกันเองดีครับ
ราคา : 4 = ราคาถือว่าไม่แพงครับ ไม่ว่ากินคนเดียวหรือกับเพื่อนก็สบายกระเป๋าแน่นอน ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 9 / 03 / 55

มาดูรูปกันดีกว่าครับ